Valeri Qazaishvili

Valeri "Vako" Qazaishvili,  (lahir 29 Januari 1993) ialah pemain bola sepak profesional Georgia yang bermain sebagai pemain tengah menyerang untuk kelab Liga Super China Shandong Taishan dan pasukan kebangsaan Georgia.

Vako memulakan kerjayanya di liga negara asalnya sebelum menyertai kelab Eredivisie Vitesse pada tahun 2011. Dia menghabiskan musim 2016–17 secara pinjaman di Legia Warsaw, di mana dia memenangi Ekstraklasa dan bermain dalam Liga Juara-Juara UEFA. Dia kemudian menyertai San Jose Earthquakes di Major League Soccer dan menghabiskan empat musim di sana.

Dia membuat penampilan perdananya bagi pasukan kebangsaan Georgia pada 2014.

 Kehidupan peribadi 
Vako lahir di Ozurgeti, semasa kecil dia dan keluarganya berpindah ke Distrik Vake-Saburtalo,Tbilisi ibu negara Georgia. Ibunya ialah seorang guru bersahaja sementara ayahnya bekerja sebagai kakitangan kilang; adik lelakinya, Beka kira-kira lapan belas bulan lebih muda dari Vako. Semasa berumur 18 tahun, dia telah berkahwin dengan isterinya Gvantsa dan mempunyai seorang puteri bernama Emilia pada 2015. Vako mendapat kad ID Hijau Amerika Syarikat pada Januari 2019, kad yang khas itu diberikan bagi mana-mana pemain yang menyertai skuad semasa kelab-kelab MLS.

Vako berteman dekat dengan rakan sepasukan lain Guram Kashia, mereka satu kelab di Vitesse dan Guram ikut menyertai San Jose bersama Vako pada 2018. Vako berkata dia berani merantau ke Belanda semasa masih sangat belia ialah kerana pertemanannya Kashia dan Giorgi Chanturia di Vitesse. Menurut pengalamannya, merantau ke negara orang rasanya sungguh berat. Keadaan dan budaya berbeza dari kampung asal dan dia ialah tamu yang berpijak di tanah sang tuan rumah.

Vako sejak kecil mengidolakan pemain Juventus Alessandro del Piero. Pada salah satu temu ramah, Vako berkata bahawa ia juga mengidolakan Lionel Messi.

 Pencapaian 
Legia Warsaw
 Ekstraklasa: 2016–17

Ulsan Hyundai
 Liga 1 K: 2022, 2023

Individual
 Anugerah Fair Play MLS: 2018
 Liga 1 K Best XI: 2021
 Pemain Bulanan Terbaik Liga 1 K: 2023 Jun

 Rujukan 

 Pautan luar 


 UEFA profile
 Voetbal International profile 


Kategori:Kelahiran 1993
Kategori:Pemain bola sepak Georgia
Kategori:Pemain FC Saburtalo Tbilisi
Kategori:Liga Erovnuli
Kategori:Pemain SBV Vitesse
Kategori:Pemain Eredivisie
Kategori:Pemain Legia Warsaw
Kategori:Pemain Ekstraklasa
Kategori:Pemain San Jose Earthquake
Kategori:Pemain Major League Soccer
Kategori:Pemain Ulsan Hyundai
Kategori:Pemain Liga 1 K
Kategori:Pemain Shandong Taishan
Kategori:Pemain Liga Super China